**Príloha č. 3 - Návod, pokyny, inštrukcie pre vypĺňanie špecifikácie predmetu zákazky a kalkulácie ceny**

1. **Návod/pokyny/inštrukcie pre potenciálneho dodávateľa pre vyplnenie špecifikácie predmetu zákazky:**
2. Potenciálny dodávateľ musí uviesť v prvom riadku: **Značku, výrobcu a typové označenie** ponúkaného plnoatomatického vstrekovacieho lisu
3. Zadávateľ v každej špecifikácii popisuje v stĺpci s názvom „*Parameter/časť položky*“ textovú časť požiadavky na požadovaný parameter predmetu zákazky a v stĺpci „*Požiadavky na parameter/opis*“ zadávateľ popisuje akým spôsobom má potenciálny dodávateľ uviesť požadoavný údaj v stĺpci s názvom „*Parametre ponúkané potenciálnym dodávateľom*“ a to buď:
4. Zadávateľ vyžaduje, aby potenciálny dodávateľ uviedol údaj **„*áno*“,** čím potvrdí, že ním ponúkaný predmet zákazky, značky a typového označenia od výrobcu, ktorého uviedol v prvom riadku, spĺňa na 100 percent požiadavku zadávateľa. Ak by predmet zákazky, ktorý ponúka potenciálny dodávateľ v rámci svojej ponuky nespĺňal požadovaný parameter, uvedie potenciálny dodávateľ pri tomto paramatri údaj „*nie*“.
5. Ak zadávateľ požaduje údaj **min. (minimálne)**, znamená to, že predmet zákazky, ktorý ponúkne potenciálny dodávateľ zadávateľovi, musí pri požadovanom parametri, mať takú hodnotu (údaj) parametra, ktorá je rovnaká alebo väčšia (vyššia) ako je požadovaná hodnota (údaj) pri tomto parametri (Príklad: ak zadávateľ požaduje napr. pre parameter "*Lisovacia sila resp. uzatváracia sila*" v rámci stĺpca "*Požiadavky na parametre/opis*" údaj „*min. 23 000 kN*“, tak potenciálnym dodávateľom ponúknutý predmet zákazky musí mať pre parameter „*Lisovacia sila resp. uzatváracia sila*“ hodnotu presne 23 000 kN alebo viac ako 23 000 kN (napr. 24 000 kN), vtedy bude zadávateľ považovať tento parameter za splnený).
6. Ak zadávateľ požaduje **rozsah** uvedený ako **min. (od - do)**, znamená to, že predmet zákazky, ktorý ponúkne potenciálny dodávateľ zadávateľovi, musí minimálne dosiahnuť tento požadovaný rozsah alebo väčší rozsah, ale zároveň musí spĺňať aj požadovaný minimálny rozsah (od - do) uvedený v tabuľke, znamená to, že ak zadávateľ požaduje napr. pre parameter „*Schopnosť lisu upnúť formu v rozsahu hrúbky*“ v rámci stĺpca "*Požiadavky na parametre/opis*" údaj min. (od 800 do 2 100) mm a potenciálny dodávateľ:
* uvedie rozsah (od 800 do 2 100) mm , splnil požiadavku zadávateľa,
* uvedie rozsah (od 900 do 2 500) mm, tak nesplnil požadovanú spodnú hodnotu rozsahu a napriek tomu, že ponúkol väčší rozsah ako vyžadoval zadávateľ, ale zároveň nesplnil požiadavku na spodnú hodnotu rozsahu, týmpádom nesplnil požadovaný rozsah,
* uvedie rozsah (od 600 do 2000) mm, tak nesplnil požadovanú hornú hodnotu rozsahu a napriek tomu, že ponúkol väčší rozsah ako vyžadoval zadávateľ, ale zároveň nesplnil požiadavku na hornú hodnotu rozsahu, týmpádom nesplnil požadovaný rozsah,
* uvedie rozsah (od 600 do 2 300) mm, splnil požiadavku zadávateľa.
1. **Návod/pokyny/inštrukcie pre potenciálneho dodávateľa pre vyplnenie kalkulácie ceny:**

1. **Pokyny ku vypĺňaniu cenovej ponuky**

Potenciálny dodávateľ musí v rámci cenovej ponuky v rámci prieskumu trhu realizovaného za účelom objektívneho určenia reálnych výdavkov v rámci pripravovanej projektovej žiadosti naceniť v požadovanej položke, všetky činnosti zodpovedajúce kompletnej realizácii (dodaniu) predmetu zákazky (celková cena predmetu zákazky, ktorú potenciálny dodávateľ v ponuke uvedie, sa za takú považovať aj bude). Celková cena, ktorú uvedie potenciálny dodávateľ vo svojej ponuke, musí zodpovedať cenám obvyklým v danom mieste a čase.

1. **Pokyny pre tabuľku termínová ponuka**

Zadávateľ požaduje, aby potenciálny dodávateľ uviedol lehotu dodania celého predmetu zákazky v kalendárnych dňoch. Lehotu dodania požadujeme uviesť najmä kvôli stanoveniu objektívnej lehoty dodania v rámci následne realizovaného zadávania zákazky tak, aby lehota určená zadávateľom bola objektívne stanovená, transparentná, žiadneho potenciálneho dodávateľa nediskriminovala, aby jej dĺžka nezabraňovala čestnej hospodárskej súťaži. Lehotu dodania v kalendárnych dňoch uvádzajte takú, za akú by ste boli schopný dodať kompletný predmet zákazky v prípade, že by ste sa stali víťazom zadávania zákazky a podpísali zmluvu so zadávateľom, teda od účinnosti zmluvy.